钦定古今图书集成/明伦汇编/氏族典/第451卷 > 《廖用贤尚友录》 > 范致虚
## 钦定古今图书集成/明伦汇编/氏族典/第451卷 > 《廖用贤尚友录》 > 范致虚

按《宋史范致虚传》：“致虚，字谦叔，建州建阳人。举进士，
为太学博士。徽宗嗣位，除左正言。政和七年，为侍读，
迁尚书右丞，进左丞。靖康元年，除知京兆府。时金人
围太原，声振关中，致虚修战守备甚力，除陕西宣抚
使。金人分道再犯京师，诏致虚会兵入援，金将娄宿
以精骑冲之，不战而溃。高宗即位，言者论其逗桡不
进”，徙知邓州。会金兵压境，致虚遁，坐落职，责授安远
军节度副使，英州安置。高宗幸建康，召知鼎州，行至
巴陵，卒